บาทเปิด 31.20/24 บาทต่อดอลลาร์ แนวโน้มอ่อนค่า
เงินบาทเปิดตลาด 31.20/24 บาทต่อดอลลาร์ แนวโน้มอ่อนค่าหลังบอนด์ยีลด์สหรัฐเพิ่ม กรอบวันนี้ 31.15-31.25 บาทต่อดอลลาร์
30 มี.ค. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.20/24 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 31.17 บาท/ดอลลาร์
เช้านี้เงินบาทปรับตัวอ่อนค่าจากปิดตลาดเมื่อเย็นวาน และคาดว่าเงินบาทวันนี้จะเคลื่อนไหวไปในทิศทางอ่อนค่าได้ต่อ จากปัจจัยเรื่องอัตราผลตอบแทนพันธบัตรรัฐบาลสหรัฐ (Bond Yield) ที่ยังปรับตัวสูงขึ้นต่อเนื่องเป็นสำคัญ
"บาทวันนี้คงจะอ่อนค่าต่อ จากปัจจัยเรื่องบอนด์ยิลด์เป็นหลัก" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.15 - 31.25 บาท/ดอลลาร์